Nos Robertus Dei gratia Nivernensis episcopus notum facimus quod cum nobilis vir Gaufridus de Champalemant, miles, et Dannons, domina de Acytliaco ejus uxor, tenerentur Hugoni de Commagniaco domicello, Regine uxori sue et suis heredibus in quadraginta et septem solidis fororum Nivernensium annui redditus, et dictus Hugo et Regina ejus uxor in quadraginta et septem solidis tenentur in feodum a milite et domina supra dictis, vir religiosus Guillelmus abbas S. Martini Eduensis, ad utilitatem monasterii sui et in recompensationem rerum a predictis milite et domina donatarum dicto abbati et monasterio suo, prout inferius apparebit, honus dictorum quadraginta et septem solidorum in se suscepit, promittens se soluturum dictis Hugoni et Regine et ejus heredibus, et homagium a dicto H. recepit. Dicti vero Gaufridus et Dannons ejus uxor non immemores, pro remedio anime, abbati et monasterio dederunt septem mensuras avene costume annui redditus quos Regnaudus Surdi de manso suo..... Item septem mensuras avene et Gallinam et quatuor denarios censuales annui redditus, etc. Et quatuor denarios quos debet Morellus de Chambaul, etc. Item duas partes nemoris de Bertrey, nemoris de Lavanroylle et nemoris de la Faye apud Vauzelles, etc. Actum anno M CC LXIII mense septembri.